L 197/2
SL
Uradni list Evropske unije
7.8.2023
(5)
Združeno kraljestvo je obvestilo Komisijo o izbruhu visokopatogene aviarne influence pri perutnini v grofiji Kent v Angliji, ki je bil 20. julija 2023 potrjen z laboratorijsko analizo (RT-PCR).
(6)
Poleg tega so Združene države Amerike obvestile Komisijo o izbruhu visokopatogene aviarne influence pri perutnini v zvezni državi New York, ki je bil 25. julija 2023 potrjen z laboratorijsko analizo (RT-PCR).
(7)
Po teh nedavnih izbruhih visokopatogene aviarne influence so veterinarski organi Združenega kraljestva in Združenih držav Amerike okrog prizadetih obratov vzpostavili 10-kilometrska območja z omejitvami in izvedli politiko pokončanja za nadzor prisotnosti visokopatogene aviarne influence in omejitev širjenja navedene bolezni.
(8)
Združeno kraljestvo in Združene države Amerike so Komisiji predložili informacije o epidemioloških razmerah na svojem ozemlju in o ukrepih, sprejetih za preprečitev nadaljnjega širjenja visokopatogene aviarne influence.
(9)
Komisija je ocenila navedene informacije.
Komisija meni, da bi bilo treba zaradi zdravstvenega stanja živali na območjih z omejitvami, ki so ga vzpostavili veterinarski organi Združenega kraljestva in Združenih držav Amerike, začasno ustaviti vstop pošiljk perutnine, zarodnega materiala perutnine ter svežega mesa perutnine in pernate divjadi z navedenih območij v Unijo, da se zaščiti zdravstveni status živali v Uniji.
(10)
Kanada, Čile in Združene države Amerike so predložili posodobljene informacije o epidemioloških razmerah v zvezi z visokopatogeno aviarno influenco na svojih ozemljih, zaradi katerih je bil vstop nekaterih proizvodov v Unijo začasno ustavljen, kot je določeno v prilogah V in XIV k Izvedbeni uredbi (EU) 2021/404.
(11)
Natančneje, Kanada je predložila posodobljene informacije o epidemioloških razmerah na svojem ozemlju v zvezi z izbruhom visokopatogene aviarne influence v obratu s perutnino v provinci Britanska Kolumbija, ki je bil potrjen 28. aprila 2023.
(12)
Poleg tega je Čile predložilo posodobljene informacije o epidemioloških razmerah na svojem ozemlju v zvezi z izbruhom visokopatogene aviarne influence v obratu s perutnino v regiji Metropolitana, ki je bil potrjen 4. junija 2023.
(13)
Nadalje so Združene države Amerike predložile posodobljene informacije o epidemioloških razmerah na svojem ozemlju v zvezi s trinajstimi izbruhi visokopatogene aviarne influence v obratih s perutnino v zveznih državah Michigan (3), Nebraska (1), New York (1), Severna Dakota (3), Pensilvanija (3), Južna Dakota (1) in Wisconsin (1), ki so bili potrjeni med 8. aprilom 2022 in 3. marcem 2023.
(14)
Kanada, Čile in Združene države Amerike so predložili informacije o ukrepih, ki so bili sprejeti za preprečitev nadaljnjega širjenja visokopatogene aviarne influence.
Zlasti po navedenih izbruhih navedene bolezni so Kanada, Čile in Združene države Amerike izvedli politiko pokončanja za obvladovanje in omejitev širjenja navedene bolezni, ter dokončali tudi potrebne ukrepe čiščenja in razkuževanja po izvedbi politike pokončanja v okuženih obratih s perutnino na svojih ozemljih.
(15)
Komisija je ocenila informacije, ki so jih predložili Kanada, Čile in Združene države Amerike.
Komisija meni, da so Kanada, Čile in Združene države Amerike predložili ustrezna jamstva, da zdravstveno stanje živali, ki je privedlo do začasne ustavitve, ne predstavlja več nevarnosti za zdravje živali ali javno zdravje v Uniji in da bi bilo zato treba ponovno dovoliti vstop perutninskega blaga z zadevnih območij Kanade, Čila in Združenih držav Amerike, iz katerih je bil vstop v Unijo začasno ustavljen.
(16)
Prilogi V in XIV k Izvedbeni uredbi (EU) 2021/404 bi bilo zato treba spremeniti, da se upoštevajo trenutne epidemiološke razmere v zvezi z visokopatogeno aviarno influenco v Kanadi, Čilu Združenem kraljestvu in Združenih državah Amerike.